เงินคืออะไร ?
เงินที่ดีคืออะไร ?
ชาวเราคงรู้กันดีอยู่แล้ว
คงไม่ต้องมาพิมพ์ให้เสียเวลา
.
3 วันก่อนได้เลคเชอร์ให้
นักศึกษาสถาปัตย์อสังหา
ธรรมศาสตร์ปี 3
ฟังเกี่ยวกับแนวโน้ม
ของธุรกิจอสังหาริมทรัพย์
ซึ่งเดี๋ยวนี้ผมไม่เน้นพูดคนเดียวแล้ว
เน้นการเล่าข้อมูลจากงานวิจัย
ข่าวสาร และ content ที่เกี่ยวข้อง
แล้วก็จะถามคำให้เด็ก ๆ มันตอบ
เพราะก็อยากรู้ว่าพวกเขาคิดอย่างไร
กับสิ่งที่เราเพิ่งเรียนไป
งวดนี้หลังจากพูดเรื่อง
ต้นทุนทางการเงิน ดอกเบี้ย
ผมถามว่าเงินคืออะไร
ซึ่งอาจจะดูแปลกนะ
สำหรับนักศึกษาสถาปัตย์
แต่กับสาขานี้ ฐานคิดคือเรื่องการเงิน
ไม่ใช่เรื่องเกินหลักสูตรแต่อย่างไร
แล้วก็สรุปว่า เงินก็คือสื่อกลางในการ
แลกเปลี่ยนสินค้าและบริการ
.
แล้วเงินที่ดีคืออะไร ?
.
ลุงอ้วนเป็นพี่ชายแม่ผม
แกเป็นคนที่มีความสามารถทางช่าง
เคยทำงานในหน่วยงานราชการ
และเคยมาทำงานที่
โรงงานผลิตท่อคอนกรีตที่บ้านผม
เมื่อยี่สิบปีก่อน
แกจะขี่รถเครื่องมาหาที่บ้าน
ก็จะเจอพูดคุยกะแกบ้างเป็นครั้งคราว
แกสูง 170 แต่ผอมเลยดูสูงกว่าปกติ
ผิวเข้มตามทรงคนบ้านนี้
แกสูบบุหรี่จัดและกินเหล้าบ้าง
และแกเป็นนักเลงพระเครี่องคนนึง
พอพ่อผมตายปี 2002
แกก็กลับมากรุงเทพ
จากนั้นก็เจอแกบ้างเป็นครั้งคราวตาม
โอกาสต่าง ๆ
.
เดือนที่แล้วญาติผมแจ้งว่า
หลังจากที่ป่วยออด ๆ แอด ๆ มาพักนึง
ลุงอ้วนก็ตรวจเจอว่าเป็นมะเร็ง
และต้องการใช้เงิน
และวานให้ญาติผมที่เล่นพระเหมือนกัน
พาแกเอาพระที่สะสมมาแต่หนุ่มไปขายหน่อย
เป้าหมายคือ ร้านเซียนพระชื่อดัง
ที่ร้านอยู่ศูนย์การค้าย่านงามวงวาน
ตอนผมไปรับแกที่ห้องพัก
แกเดินแทบไม่ไหวละ
แกชี้ไปที่กระเป๋าในใหญ่ 2 ใบ
จากปริมาณพระพุทธรูปในห้อง
หนังสือพระกองใหญ่ และ วัตถุมงคล
ที่เดคคอเรทห้องให้ดูศักดิ์สิทธิ์ขนาดนี้
กระเป๋าสองใบที่ผมหิ้วอยู่
คือกรุพระสุขาภิบาล 5 แน่นอน
.
เมื่อเดินทางมาถึงศูนย์การค้า
เราแวะกินข้าวก่อน พร้อมเอาพระ
ทั้งหมดออกมาส่องตรวจโดยญาติของผม
ส่วนตัวผมนั้นไม่มีความรู้ใด ๆ
จึงได้แต่นั่งดูพระเครื่องหลักหลายร้อยชิ้น
หลังจากส่องพักนึง
ญาติผมมันบอกเลยวันนี้มีเป็นแสน
แน่นอน ผมก็ดีใจไปด้วย
สำหรับของที่เก็บมูลค่าไว้
แล้วน่าจะมี Growth rate สูงมาก
ถ้าเก็บไว้ดี ๆ ไม่ย่อยสลาย
Scarcity แถมยังมีพุทธคุณ
ผมยิ้มเลย สบายละลุง
.
จากนั้นเราเดินทางมาร้านพระ
ก็เหมือนแผงพระที่ท่าพระจันทร์แหล่ะ
เป็นเคาน์เตอร์กระจกยาว ๆ
แต่อยู่ในอาคารติดแอร์
ดู ๆไปแล้วมีความเป็นร้านทอง
มากกว่าด้วยซ้ำ
.
วินาทีแรกที่ผมไปยืนหน้าร้าน
พร้อมกระเป๋าใบใหญ่ 2 ใบ
พนักงานร้านก็รีบเอาถาดไม้กรุกำมะหยี่
มาเรียงยาวตลาดเคาน์เตอร์กระจก
แล้วเอาพระจากกระเป๋าเท เรียงไว้
บนถาดหลายถาดที่ยาวตลอดแนวนั้น
อีกแป้บเดียวเซียนพระดังคนนั้น
ก็เดินออกมาจากออฟฟิศในร้าน
เหมือนในคลิปเลย ดูดีเรียบร้อย
แต่แววตาคมกริบ
เขาสุภาพมาก ไถ่ถามลุงผม
แล้วก็ขอดูพระเครื่อง
โดยระยะของถาดที่ต่อกัน
ยาวประมาณสองเมตรกว่า
เขาเดินดูพระเป็นร้อยชิ้นนั้น
แต่ใช้เวลาไม่ถึง 1 นาที
มีหยิบจับมาดูบ้าง
มีพลิกไปมาบ้าง เร็วมาก
ก็อย่างที่รู้เขาดูพระวันนึงมากมาย
ดูทีเดียวคงรู้เลย
เขาเงยหน้ามองมา
แล้วบอกว่า “พระเขาไม่เล่นกันน่ะครับ“
แล้วเดินจากไป
.
.
.
ลุงผมได้แต่ก้มหน้าลงไปกับเคาน์เตอร์
ด้วยความเหนื่อยล้า
ผมก็นึกย้อนไปถึงห้องของขลังนั่น
คิดถึงแว่นขยายพระที่เขาเคยห้อย
จินตนาการถึงการส่องดูพระ
เป็นล้าน ๆ ครั้งของลุงอ้วน
การต่อราคา การตัดสินใจเช่า
น่าจะมีการหักเหลี่ยมเฉือนคมกันบ้าง
ความมั่นใจจากการศึกษาในพุทธคุณ
ความหายาก พระดังที่สร้าง
มันสร้างมูลค่าขนาดไหนในใจเขา
ความสูงของหนังสือพระในห้อง
มันต้องให้ปริญญากับเขาแล้วแน่นอน
.
ในวงการนี้ ผมคิดว่า
เซียนพระคนนี้คงเป็นเบอร์หนึ่งของชาติ
และแน่นอนว่า
คงเป็นเบอร์หนึ่งของโลกด้วย
สำหรับพระเครื่อง
ถ้าคนนี้บอกไม่ ก็ต้องแปลว่าไม่หรือเปล่า
ผมถามญาติผม มันก็บอกว่า
ก็มีโอกาสขายได้น้อยแล้ว
เพราะถ้าเบอร์ 1 บอกอย่างไร
ก็ต้องเป็นแบบนั้นแหล่ะ
.
“พี่ ๆ ผมขอดูหน่อย”
เสียงลูกน้องเซียนพระถามมา
ผมเงยหน้าจากภวังค์
พร้อมหยิบพระขึ้นมา 2 ชิ้น
“ผมให้ 8,000“
ผมก็เฮ้ย พอได้นี่หว่า
กำขี้ดีกว่ากำตด เอาเถอะ
แต่ลุงผมก็ไม่ขาย
จากนั้นเราก็กลับมาที่บ้าน
.
ท่ามกลางห้องของขลัง
พระถูกวางรายอีกครั้ง
เพื่อตัดสินใจว่าจะ Cut loss อย่างไร
ผมอดสงสัยไม่ได้เรื่อง 8 พันนั่น
เลยถามญาติว่า พระดังมากเหรอวะ
ทำไมจู่ ๆ เขามาเสนอซื้อตาม
“อ่อ 8 พัน อะค่ากรอบทอง
พระขายได้ซัก 4 ร้อยมั้ง”
ภาพน้าค่อมขายทองในหนัง
แม่งย้อนมาทันที ผมชอบมุกนี้มาก
แต่ในชีวิตจริง เจอคนหลังชนฝาจริง ๆ
ต้องการขายของที่เขาเชื่อว่าเป็นทรัพย์สิน
ผมขำไม่ออกเลยทีเดียว
.
หลังจากเข้า ๆ ออก ๆ โรงพยาบาล
เมื่อวานวันที่ 1 พ.ย. 66
ลุงอ้วนจากไปอย่างสงบ
.
ผมยืนอยู่หน้าโลงตอนกำลังบรรจุศพลงไป
ผมจินตนาการถึงการเกิด
และตายของผู้คน
ตามปกติการมรณสติ
นึกถึงพระลุงอ้วน
พระกรอบทองนั่น
ญาติผมรับไปขายเอาเงินมาให้ลุงแล้ว
ส่วนพระที่เหลือ หนังสือพระ ของขลัง
ยังคงวางอยู่ที่เดิม
พร้อม ๆ กับความเชื่อมั่นและศรัทธา
ในพุทธคุณและความเชื่อมั่น
ในการเก็บมูลค่า
และเวลาในการทำงาน
ของลุงอ้วน
.
คนที่ตายไปแล้ว
ไม่มีมิติของเวลาอีกต่อไป
สิ่งที่ส่งทอดให้คนที่อยู่ต่างหาก
ที่จะอยู่ต่อ
.
เคยฟังคลิปสเตฟานเขาบอกว่า
คนเราตายได้ 2 ครั้ง
ครั้งแรกตอนเราตาย
ครั้งที่สองตอนทุกคนในโลก
ไม่พูดถึงเราอีกต่อไป
จริง ๆ เรื่องนี้ค่อนข้าง
เป็นเรื่องภายในครอบครัว
แต่ผมคิดว่ามันมีประโยชน์
ต่อคนที่ยังอยู่
และสิ่งนี้จะทำให้ลุงอ้วน
มีชีวิตอยู่ต่อไปได้อีกพักนึง
.
หลังจากเรื่องนี้
ผมเข้าใจมากขึ้น
ว่าเงินคืออะไร
สุดท้ายสิ่งที่มีค่าที่สุดก็คือเวลา
เราจะเก็บเวลาได้อย่างไร
ส่วนตัวผมชอบถ่ายรูป
.
#siamstr https://image.nostr.build/5a1effcd0918082d0f6bb24c782b2a3a3b70ebfecd8e04ecc9254b2b6bd72b71.jpg https://image.nostr.build/82dcd33fa9053067db1407a86e7e3cc6f075c7a54783087640d5a76051c20292.jpg https://image.nostr.build/799a9eb3c1d9c5e23561526aad7007c88694c4ac101ada1ce52c7ab597786940.jpg https://image.nostr.build/4c5ed63bac5d91beee8f219c79ce517d8f79a2d3a0408f5cf51ece59876eca5c.jpg


ขอแสดงความเสียใจด้วยครับ ขอบคุณมากๆที่เอาเรื่องมาเล่าให้ฟัง


From: nostr:npub1jalt2rsvr9nhd7e84yp8pmzytxmcptp8u20tp5wnx4dcr8xf8resze0yfp


สะเทือนใจ 😿


From: nostr:npub16unl8g9ucanlpfvp94sdjdv2f4mukm2ywmgrywnrfdgt98qwrrdq0qcn35


ขอเเสดงความเสียใจด้วยนะครับ


เสียใจด้วยนะครับ ขอให้คุณลุงพบความสุขสงบครับ

วงการพระเครื่องมีความลึกลับซับซ้อนและมีผู้กำหนดแนวทางของตลาดมากเกินไป สามารถชี้นิ้วนำวงการได้อย่างไม่ยุติธรรม

ผมเคยหลงอยู่ในวงการนี้อยู่นาน แต่พอรู้จัก Bitcoin จึงหยุดสะสมเลยครับ


เสียใจด้วยครับพี่🙏


ทำไมจบเศร้าซ้ะงั้น
เสียใจด้วยคร้าบพี่


ขอแสดงความเสียใจด้วยครับ


From: nostr:npub1syana66ksc5tw3u6vusq2r066z3m2qaylescl559gw8l3mtkfz9slvr8zt


ขอบคุณที่แชร์บทความค่ะ เสียใจด้วยนะคะ


ขอบคุณ สำหรับบทความทรงคุณค่าครับ


เสียใจด้วยนะคับถ่ายทอดเรื่องราวได้ดีมากคับ


From: nostr:npub1d7wu50p4ehjj4jawu8tw29fr77dy25mkmeyj92wd53z8yzynkllst5af5e


ขอบคุณที่แชร์ประสบการณ์ครับ


ขอบคุณสำหรับเรื่องราวดีๆนะคะ
ขอแสดงความเสียใจด้วยค่ะ


วงการนี้ ครับ
 ถ้าของตัวเองบอก แท้
 แต่ถ้าของคนอื่นบอก เทียม


ขอบคุณสำหรับเรื่องราวอีกมุมของวงการนี้ครับ ผมไม่ค่อยมีความรู้เกี่ยวกับวงการนี้มากนัก แต่ช่วงหลังมานี้น้องชายผมสนใจศึกษาและสะสมเครื่องรางของขลังมากขึ้นเรื่อยๆ จนคนในบ้านไม่รู้จะเตือนยังไงแล้ว สิ่งที่ผมทำได้
คงมีแค่การพยายามป้ายยาส้มเท่านั้น ถึงทุกวันนี้จะยังไม่สำเร็จก็เถอะ
สุดท้ายนี้ผมขอแสดงความเสียใจด้วยครับ